32001D0385
L 137/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 май 2001 година
относно признаване по принцип на съответствието на досието, подадено за подробен преглед с оглед евентуалното включване на RH 2485 (метоксифенозид) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер C(2001) 1179)
(текст от значение за ЕИП)
(2001/385/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2000/80/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) предвижда изготвянето на общностен списък на активните вещества, за които разрешени за включване в продукти за растителна защита.
(2)
На 21 февруари 2000 г. Rohm and Haas France SA е подала до органите на Обединеното кралство досие за активното вещество RH 2485 (метоксифенозид) с оглед неговото включване в приложение I към директивата.
(3)
Органите на Обединеното кралство са посочили пред Комисията, че след първи преглед досието изглежда задоволява изискванията на приложение II към директивата относно данните и информацията. Освен това те считат, че досието съдържа данните и информацията, изисквани от приложение III към директивата по отношение на продукт за растителна защита, който съдържа съответното активно вещество. Впоследствие, в съответствие с разпоредбите на член 6, параграф 2, досието е било изпратено от заявителя до Комисията и останалите държави-членки.
(4)
На 2 февруари 2001 г. досието е отнесено до Постоянния фитосанитарен комитет.
(5)
Член 6, параграф 3 от директивата предвижда официално потвърждение на общностно равнище, че всяко досие по принцип отговаря на изискванията относно данните и информацията, предвидени в приложение II и най-малко за един продукт за растителна защита, който съдържа съответното активно вещество - изискванията на приложение III към директивата.
(6)
Това потвърждение е необходимо, за да се позволи подробния преглед на досието, както и да се даде на държавите-членки възможността да предоставят временни разрешителни за продукти за растителна защита, които съдържат това активно вещество, в съответствие с член 8, параграф 1 от директивата.
(7)
Настоящото решение не засяга правото на Комисията да изисква от кандидата да предоставя на докладващата държава-членка допълнителни данни или информация с оглед изясняването на някои точки от досието. Заявлението за допълнителни данни, необходими за изясняване на досието, не влияе на посочения в точка 9 срок за подаване на доклада.
(8)
Държавите-членки и Комисията имат споразумение Обединеното кралство да извърши подробния преглед на досието за RH 2485 (метоксифенозид).
(9)
Възможно най-скоро и най-късно в срок от една година, считано от датата на публикуване на настоящото решение, Обединеното кралство ще докладва пред Комисията заключенията от своя преглед, придружени от препоръки относно включването или неключването и свързаните с тях условия.
(10)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Досието, подадено от Rhom and Haas France SA до Комисията и държавите-членки, с оглед включването на RH 2485 (метоксифенозид) като активно вещество в приложение I към Директива 91/414/ЕИО, и отнесено до Постоянния фитосанитарен комитет на 2 февруари 2001 г., като цяло задоволява изискванията относно данните и информацията, предвидени в приложение II към директивата. Досието задоволява изискванията относно данните и информацията, изложени в приложение III към директивата по отношение на продукт за растителна защита, който съдържат RH 2485 (метоксифенозид), като се имат предвид предложените приложения.
Член 2
Адресати на настоящото решение са държавите-членки.
Съставено в Брюксел на 4 май 2001 година.